open-index/open-wikipedia-markdown huggingface dataset:
Μελανοκύτταρο

Τα **μελανινοκύτταρα** είναι κύτταρα του δέρματος. (Συχνά, αν και εσφαλμένως, αναφέρονται ως "μελανοκύτταρα", από την απλή μεταγραφή του αγγλόφωνου όρου "melanocytes". Ο ορθός όρος είναι "μελανινοκύτταρο" διότι το κύτταρο παράγει μελανίνη και όχι μελάνη.) Σχηματίζονται στην ενδιάμεση στιβάδα των αρχικών σταδίων του εμβρύου και μεταναστεύουν στην περιφέρεια (επιδερμίδα) κατά τη διάρκεια της ενδομήτριας ζωής. Στο μικροσκόπιο φαίνονται ως κύτταρα με σκούρο πυρήνα και καθαρό κυτταρόπλασμα. Παράγουν μελανίνη, την οποία διαχέουν στα γύρω επιθηλιακά κύτταρα για να τα προστατεύσουν από την υπεριώδη ακτινοβολία. Οι διαταραχές τους προκαλούν αρκετές καλοήθεις και κακοήθεις βλάβες, με σοβαρότερη το μελάνωμα.
## Εξωτερικοί σύνδεσμοι

Κατηγορία:Ζωικά κύτταρα
Κατηγορία:Φυσιολογία ζώων
Πυρήνας

**Πυρήνας** ονομάζεται γενικά το κεντρικό μέρος ενός αντικειμένου ή σώματος. Πιο συγκεκριμένα ο όρος **πυρήνας** μπορεί να αναφέρεται σε:

## Ανατομία
* Επικλινής πυρήνας

## Αστρονομία
* Πυρήνας (αστρονομία) (αναφορά στο κέντρο ουρανίων σωμάτων και γαλαξιών)
* Πλανητικός πυρήνας
## Βιολογία
* Κυτταρικός πυρήνας

## Βοτανική
* Πυρήνας (ελιάς)

## Γεωλογία
* Πυρήνας της Γης

## Μαθηματικά
* Πυρήνας (γραμμική άλγεβρα) (αναφορά στις γραμμικές απεικονίσεις, ο πυρήνας Ντερικλέ και ο πυρήνας Φεγιέιρ)
* Πυρήνας (εξίσωσης) (αναφορά σε γνωστή συνάρτηση μιας ολοκληρωμένης εξίσωσης)

## Μεταλλουργία
* Πυρήνας μοντέλου

## Μετεωρολογία
* Πυρήνες άλατος
* Πυρήνες πήξης
* Πυρήνες συμπύκνωσης

## Πληροφορική
* Πυρήνας (υπολογιστές)
* Πυρήνας Linux
* Μονολιθικός πυρήνας
* Αρθρωτός πυρήνας

## Φυσική
* Πυρήνας αντιδραστήρα
* Πυρήνας (ηλεκτρομαγνητισμός) (αναφορά σε πηνία μετασχηματιστών και ηλεκρομαγνητών)
* Ατομικός πυρήνας
* Πυρηνική φυσική
## Χημεία
* Πυρήνας (χημεία) (αναφορά σε δακτυλίους κλειστών οργανικών ενώσεων)
* Ατομικός πυρήνας

Κατηγορία:Αποσαφήνιση
Λαΐας

Ο **Λαΐας** ήταν μυθικός βασιλιάς της Πίσας στην αρχαία Ηλεία.

Ήταν γιος του Όξυλου , τον οποίο και διαδέχτηκε, και της Πιερίας. Αδελφοί του ήταν οι Αιτωλός και  Ανδραίμονας, εγγονός του Αίμονα και της Γόργης.

## Πηγές


Κατηγορία:Μυθικοί βασιλείς της Πίσας
Κλεοσθένης ο Ηλείος

Ο **Κλεοσθένης** ήταν  βασιλιάς στην Πίσα ,που  ήταν το ένα απο τα δύο βασίλεια της αρχαίας Ηλείας. Επί βασιλείας του καθιερώθηκε η ολυμπιακή εκεχειρία, με πρωτοβουλία του βασιλιά της Ήλιδας Ίφιτου. Από ανάλογο χρησμό που πήρε από το μαντείο των Δελφών, οι Κλεοσθένης, Ίφιτος και Λυκούργος υπέγραψαν την πρώτη εκεχειρία η οποία από τότε καθιερώθηκε κάθε χρόνο στην διάρκεια των αγώνων. 

## Πηγές
*Ίδρυμα Μείζονος Ελληνισμού
*Το Βήμα 25/4/2004 - Αρ. Φύλλου 14148

Κατηγορία:Μυθικοί βασιλείς της Πίσας
Ψυχώ 2: Η επιστροφή

**Ψυχώ 2: Η επιστροφή** (αγγλικός τίτλος: *Psycho II*) είναι αμερικάνικη ταινία, συνέχεια της ταινίας *[[Ψυχώ]]* του Άλφρεντ Χίτσκοκ. Προβλήθηκε στους κινηματογράφους στις 3 Ιουνίου 1983, με παραγωγή της Universal Pictures και υπό τη σκηνοθεσία του Ρίτσαρντ Φράνκλιν. Το σενάριο του Τομ Χόλαντ δεν έχει καμία σχεδόν σχέση με το μυθιστόρημα *[[Ψυχώ 2 (μυθιστόρημα)|Ψυχώ ΙΙ]]* του Ρόμπερτ Μπλόκ, συνέχεια του πρωτότυπου μυθιστορήματος στο οποίο βασίστηκε η ταινία του Χίτσκοκ.

Ο Άντονι Πέρκινς και η Βέρα Μάιλς από την αρχική ταινία επέστρεψαν στους ίδιους ρόλους, μαζί με συμπρωταγωνιστές τη Μεγκ Τίλι, τον Ρόμπερτ Λότζια και την Κλόντια Μπράιαρ. Κριτικά και εισπρακτικά η ταινία ήταν ξαφνική επιτυχία, και οδήγησε σε ακόμη δύο συνέχειες, Ψυχώ 3 και Psycho IV: The Beginning (το οποίο αγνοεί την ύπαρξη των δύο προηγούμενων συνεχειών και θεωρείται κατευθείαν συνέχεια του αρχικού Ψυχώ).

Αρχικά, ο Πέρκινς αρνήθηκε να επιστρέψει στο ρόλο του Νόρμαν Μπέητς, αλλά όταν το στούντιο άρχισε να σκέφτεται άλλους ηθοποιούς στον ρόλο (όπως τον Κρίστοφερ Γουόκεν), ο Πέρκινς επέστρεψε αμέσως. Επίσης, η Τζέιμι Λι Κέρτις (κόρη της πρωταγωνίστριας Τζάνετ Λι στο πρωτότυπο) θα έπαιρνε το ρόλο της Τίλι. Η Μάιλς και η Τίλι σταμάτησαν την κινηματογραφική τους καριέρα και οι δύο το 1995. Ακόμη, ο γιος του Πέρκινς, Όσκγκουντ, εμφανίζεται ως νεότερος Νόρμαν Μπέιτς σε αντανάκλαση πόμολου.

## Πλοκή
Έχουν περάσει 22 χρόνια από τότε που ο Νόρμαν Μπέιτς σκότωσε τη Μάριον Κρέιν και τον ντετέκτιβ Άρμπογκαστ και είχε εισέλθει στο ίδρυμα. Τώρα, η πολιτεία της Καλιφόρνια τον θεωρεί ψυχικά υγιή και του επιτρέπει να επιστρέψει στο μοτέλ κάτω από το σπίτι του, κάτι που προκαλεί την αντίδραση της αδελφής της Μάριον Κρέιν, η οποία ορκίζεται να τον οδηγήσει πάλι στο ίδρυμα.

Ο Νόρμαν πιάνει δουλειά σε ένα εστιατόριο λίγο πιο πέρα από το σπίτι του και πιάνει φιλίες με τη σερβιτόρα Μαίρη Σάμιουελς, στην οποία δίνει καταφύγιο στο σπίτι του όταν εκείνη χωρίζει με το φίλο της (με τον οποίο συγκατοικεί). Τότε όμως, αρχίζουν να συμβαίνουν παράξενα πράγματα: τηλεφωνήματα και σημειώματα από τη νεκρή μητέρα του Νόρμαν εμφανίζονται, και αυτό κινεί τις υποψίες του τοπικού σερίφη.

Μια σειρά φόνων τότε αρχίζει κοντά στο σπίτι και στο μοτέλ: ο νέος υπεύθυνος του μοτέλ, Γουόρεν Τούμι, δύο έφηβοι που τρυπώνουν στο σπίτι για να καπνίσουν, όλοι τους από μια λεγόμενη μεγάλη γυναίκα ντυμένη στα μαύρα με μαχαίρι (η μορφή της μητέρας του Νόρμαν και ίδια περιγραφή του ίδιου όταν ψυχικά μεταμφιεζόταν ως αυτήν για να της δώσει ζωή). Και ο Νόρμαν αρχίζει να υποπτεύεται αν είναι αυτός ο υπεύθυνος, ή η ίδια του η μητέρα.

## Διανομή ρόλων

## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1983
Κατηγορία:Αγγλόφωνες ταινίες
Κατηγορία:Αμερικανικές ταινίες μυστηρίου
Κατηγορία:Αμερικανικές ταινίες τρόμου
Κατηγορία:Αμερικανικές ταινίες ψυχολογικού τρόμου
Κατηγορία:Ταινίες σίκουελ
Κατηγορία:Ταινίες με μουσική σύνθεση Τζέρι Γκόλντσμιθ
Κολούμπος Θήρας

Ο **Κολούμπος** είναι πολύ μικρός οικισμός αλλά και παραλία της Σαντορίνης στον Δήμο Θήρας.

## Γενικά στοιχεία
Ο Κολούμπος βρίσκεται στο βορειοανατολικό τμήμα του νησιού, σε υψόμετρο 30 μέτρα και απέχει περίπου 10 χλμ. Β.-ΒΔ. από τα Φηρά και 6 χιλιόμετρα Α.-ΒΑ. από την Οία. Οφείλει το όνομά του στο ομώνυμο ενεργό υποθαλάσσιο ηφαίστειο (18 μ. βάθος) στα βορειοανατολικά προς την κατεύθυνση της Αμοργού. Η παραλία του είναι με ψιλό βότσαλο και καταλήγει σε ένα μικρό ακρωτήρι. 

Αναφέρεται επίσημα ως ξεχωριστός οικισμός το 2001 να απογράφεται στο τότε Τοπικό Διαμέρισμα Οίας της κοινότητας Οίας. Σύμφωνα με το πρόγραμμα Καλλικράτης ανήκει στην κοινότητα Οίας που υπάγεται στη Δημοτική Ενότητα Οίας του Δήμου Θήρας και σύμφωνα με την απογραφή του 2021 απογράφονται 3 κάτοικοι ενώ με αυτήν του 2011 είχε 23.  

## Παραπομπές


Κατηγορία:Χωριά της περιφερειακής ενότητας Θήρας
Φίλις Γουίτνεϊ

Η **Φίλις Γουίτνεϊ ** (*Phyllis Ayame Whitney*, 9 Σεπτεμβρίου 1903 - 8 Φεβρουαρίου 2008) ήταν Αμερικανίδα συγγραφέας έργων μυστηρίου. Συνέγραψε περισσότερα από 70 μυθιστορήματα. Στα περισσότερα από τα έργα της ο αναγνώστης μπορεί να δει εξωτικά τοπία. Αξιοσημείωτο είναι το γεγονός ότι τα βιβλία της απευθύνονται τόσο σε ενήλικες όσο και σε παιδιά.
## Βιογραφία
### Πρώτα χρόνια
Γεννήθηκε στις 9 Σεπτεμβρίου του 1903 στην Ιαπωνία από γονείς Αμερικανούς. Τα πρώτα της χρόνια τα έζησε στην Ασία. Από τα 50 της χρόνια και μετά, τα βιβλία της άρχισαν να γίνονται δεκτά με θετικές κριτικές.Σύντομα απέκτησε φήμη και οι αρθρογράφοι της εφημερίδας New York Times κάποτε την είχαν αποκαλέσει "Βασίλισσα των Αμερικανικών Gothics".
### Επιτυχία
Το 1961 το βιβλίο της *The Mystery of the Haunted Pool* κέρδισε το βραβείο Έντγκαρ στην κατηγορία καλύτερο εφηβικό μυθιστόρημα (μυστηρίου). Κέρδισε ξανά τη διάκριση το 1964 για το έργο *The Mystery of the Hidden Hand*. Το 1988 της απονεμήθηκε από την Ένωση Συγγραφέων Έργων Μυστηρίου το Μέγα Βραβείο για το συνολικό της έργο.
### Θάνατος
Η λογοτέχνιδα απεβίωσε στις 8 Φεβρουαρίου του 2008σε ηλικία 104 ετών. Σύμφωνα με όσα ανακοινώθηκαν, έπασχε από πνευμονία.
## Επιλεγμένα έργα
* *A Place for Ann* (1941)
* *The Mystery of the Gulls*
* *Red is for Murder* (1943)
* *The Quicksilver Pool* (1955)
* *The Trembling Hills* (1956)
* Skye Cameron (1957)
* The Moonflower (1958)
* Thunder Heights (1960)
* Blue Fire (1960)
* Window on the Square (1962)
* Seven Tears for Apollo (1963)
* Black Amber (1964)
* Sea Jade (1965)
* Columbella (1966)
* Silverhill (1967)
* Hunter's Green (1968)
* The Winter People (1969)
* Lost Island (1970)
* Listen for the Whisperer (1972)
* Snowfire (1973)
* The Turquoise Mask (1974)
* Spindrift (1975)
* The Golden Unicorn (1976)
* The Stone Bull (1977)
* The Glass Flame (1978)
* Domino (1979)
* Poinciana (1980)
* Vermilion (1981)
* Emerald (1983)
* Rainsong (1984)
* Dream of Orchids (1985)
* The Flaming Tree (1986)
* Silversword (1987)
* Feather on the Moon (1988)
* Rainbow in the Mist (1989)
* The Singing Stones (1990)
* Woman Without a Past (1991)
* The Ebony Swan (1992)
* Star Flight (1993)
* Daughter of the Stars (1994)
* Amethyst Dreams (1997)
## Παραπομπές

## Εξωτερικοί σύνδεσμοι
* Επίσημος ιστότοπος

Κατηγορία:Αμερικανοί μυθιστοριογράφοι
Κατηγορία:Συγγραφείς παιδικής και νεανικής λογοτεχνίας
Κατηγορία:Αιωνόβιοι
Μυελός του εγκεφάλου

200px|thumb|right|Σχέδιο του ανθρώπινου μυαλού
Ο ανθρώπινος εγκέφαλος έχει τρία κύρια μέρη. Το πάνω μέρος, που αποτελεί τα εννέα δέκατα του συνολικού όγκου, είναι ο ρυτιδωτός τελικός εγκέφαλος, το «σκεπτόμενο» μέρος του εγκεφάλου. Το πίσω είναι η παρεγκεφαλίδα, ένας «μικρός εγκέφαλος», που ασχολείται κυρίως με την ισορροπία, την όρθια στάση και τις σύνθετες κινήσεις. Ανάμεσα στο στέλεχος και τον τελικό εγκέφαλο βρίσκονται άλλες περιοχές του εγκεφάλου και ο υποθάλαμος. Το στέλεχος συνδέει το νωτιαίο μυελό, που βρίσκεται κάτω του, με τον τελικό εγκέφαλο, που βρίσκεται πάνω του.

Κατηγορία:Εγκέφαλος
Πέντε στοές

Με την ονομασία **πέντε στοές** (*πέντε στοαί*) φέρονταν στην αρχαιότητα οι πέντε μεγάλες στοές που υπήρχαν περιφερειακά του λιμένα Πειραιά.

Λείψανα των στοών αυτών βρίσκονται σε πολλά σημεία πέριξ του λιμένα και συγκεκριμένα από τον "κήπο των Τιτάνων", που βρίσκεται μεταξύ των Ι.Ν. Αγίας Τριάδας και Αγίου Σπυρίδωνα, μέχρι τον Ι.Ν. του Αγίου Νικολάου, έναντι του σημερινού Τελωνείου του λιμένα Πειραιά. 
Οι στοές αυτές φαϊνεται να είχαν μεγάλο ανάπτυγμα που εντοπίζονται κυρίως επί της οδού Φίλωνος, πρώτη μεγάλη παράλληλος οδός της παραλιακής λεωφόρου, όπου και θεωρείται πως εκεί έφθανε κατά την αρχαιότητα η ακτή. 
Υπόψη ότι στη περιοχή του Αγίου Νικολάου ήταν και το αρχαίο Εμπορείον.

Πεντε στοες
Ντιν Μπάροου

Ο **Ντιν Μπάροου** (*Dean Oliver Barrow*, 2 Μαρτίου 1951) είναι δικηγόρος και πολιτικός από την Μπελίζ και χρημαμάτισε πρωθυπουργός από τις 8 Φεβρουαρίου 2008 ως τις 12 Νοεμβρίου 2020. Είναι αρχηγός του Ενωμένου Δημοκρατικού Κόμματος (UDP).
 
## Βιογραφία
Γεννήθηκε στις 2 Μαρτίου 1951 και έκανε σπουδές στο Κολέγιο του Αγίου Μιχαήλ στην Μπελίζ και στη συνέχεια Νομικά στο Κίνγκστον της Τζαμάικας. Εξάσκησε το νομικό επάγγελμα με επιτυχία και εισήλθε στον πολιτικό στίβο το 1983.

Είναι πατέρας 4 παιδιών, το μεγαλύτερο από τα οποία είναι ο διάσημος ράπερ Τζαμάλ Σάιν Μπάροου, ο οποίος γεννήθηκε το 1979.

## Πολιτική καριέρα
### Χρόνια πριν γίνει πρωθυπουργός
Τον Δεκέμβριο του 1983 εξελέγη στις τοπικές εκλογές και την επόμενη χρονιά εξελέγη βουλευτής και ανέλαβε υπουργικά καθήκοντα. Το 1989 επανεξελέγη , ωστόσο το κόμμα του δεν κέρδισε εκείνες τις εκλογές.

Από το 1993 ως το 1998 ήταν αντιπρόεδρος της Κυβέρνησης και Υπουργός Εξωτερικών. Στη συνέχεια έγινε αρχηγός της Αξιωματικής Αντιπολίτευσης και αρχηγός του κόμματος UDP αντικαθιστώντας τον Μανουέλ Εσκιβέλ σε αμφότερα τα αξιώματα. Στην αντιπολίτευση έμεινε μέχρι τη νίκη του κόμματός του στις εκλογές του 2008.

### Πρωθυπουργία
Έπειτα από τη σαρωτική νίκη του κόμματός του στις βουλευτικές εκλογές στις 7 Φεβρουαρίου του 2008, ανέλαβε την πρωθυπουργία την επόμενη ημέρα. Το UDP κέρδισε 25 επί συνόλου 31 εδρών και ο Μπάροου έγινε ο πρώτος έγχρωμος πρωθυπουργός στην ιστορία της Μπελίζ. Η σύνθεση της νέας κυβέρνησης ανακοινώθηκε στις 11 Φεβρουαρίου του 2008.

Το UDP κέρδισε ξανά τις γενικές αλλά και τις τοπικές εκλογές που διεξήχθησαν τον Μάρτιο του 2012, αν και με μειωμένη πλειοψηφία. Τον Νοέμβριο του 2015 ο Μπάροου οδήγησε το UDP στις 4ες συνεχόμενες εκλογές. Ο Μπάροου ξεκίνησε την 3η συνεχή του θητεία στην πρωθυπουργία της χώρας του.
Ο ίδιος δήλωσε ότι οι εκλογές του 2015 ήταν οι τελευταίες της πολιτικής του σταδιοδρομίας ως αρχηγού του κόμματος.

## Παραπομπές



Κατηγορία:Δικηγόροι
Κατηγορία:Πρωθυπουργοί της Μπελίζ
Κυτοσίνη

Η **κυτοσίνη** είναι μία από τις πέντε αζωτούχες βάσεις που απαρτίζουν τα μόρια των νουκλεικών οξέων. Χημικά είναι παράγωγο της πυριμιδίνης και σχηματίζει με την πουρινική βάση του DNA γουανίνη, τρεις δεσμούς υδρογόνου. 

Ο μοριακός της τύπος είναι C4H5N3Ο και η κατά IUPAC ονομασία της 4-αμινο-1H-πυριμιδίνη-2-ένα. Το μοριακό της βάρος είναι 111,3. 

Ανακαλύφθηκε το 1894 από τον Γερμανό χημικό Άλμπρεχτ Κόσελ (Albrecht Kossel). Το 1903 επιτεύχθηκε συνθετική της παρασκευή και αποσαφηνίστηκε η χημική της δομή, η οποία είχε προταθεί επίσης το 1903.. Το νουκλεοσίδιό της (με ριβόζη ως πεντόζη) ονομάζεται κυτιδίνη, το οποίο μπορεί να φωσφορυλιωθεί δίνοντας μονο-, δι- ή τρι-φωσφορική κυτιδίνη. Τα νουκλεοσίδια αυτά παίζουν σημαντικό ρόλο στο μεταβολισμό του κυττάρου: Η τριφωσφορική κυτιδίνη δρα ως συνένζυμο στο μεταβολισμό λιπιδίων και υδατανθράκων, επειδή μπορεί εύκολα να αποδώσει τη μία φωσφορική της ρίζα στο αντίστοιχο νουκλεοσίδιο της αδενίνης, τη διφωσφορική αδενοσίνη, προς σχηματισμό τριφωσφορικής αδενοσίνης, μόριο που αποτελεί το "ενεργειακό νόμισμα" των ζωντανών οργανισμών.

Χημικά, η κυτοσίνη είναι σχετικά ασταθής και να υποστεί τυχαία απαμίνωση, οπότε και μετατρέπεται σε ουρακίλη. Αυτή η διαδικασία οδηγεί σε σημειακή μετάλλαξη, η οποία στις περισσότερες περιπτώσεις αποτρέπεται από την παρέμβαση των επανορθωτικών ενζύμων του DNA.

## Πηγές- Παραπομπές


Κατηγορία:Πυριμιδίνες
Κατηγορία:Καρβαμίδια
Ανδρούτσος Ζαΐμης

Ο **Ανδρούτσος Ζαΐμης** ήταν Έλληνας αγωνιστής προ της επαναστάσεως του 1821.
## Βιογραφία
Καταγόταν από την γνωστή οικογένεια της Αχαΐας Ζαΐμη. Ήταν από τα πρώτα μέλη της που κέρδισαν ανώτερες θέσεις, εξουσία, πλούτη και έκαναν γνωστό το όνομά της, με αρχή τη δεύτερη Τουρκοκρατία, μέχρι τις μέρες μας. Ο Ανδρούτσος ήταν πρόκριτος και μετέπειτα *μοραγιάνης*, δηλαδή έπαρχος της Πελοποννήσου. 

Συμμετείχε σε εξέγερση κατά των Τούρκων που έγινε γνωστή σαν Ορλωφικά. Αρχηγοί και υποκινητές της εξέγερσης ήταν οι προεστοί Ανδρούτσος, Μελετόπουλος, Παναγιώτης Μπενάκης, Λόντος, Πώλος ή *Πούλος*, Σισίνης, Μελατάκης, Λεονάρδος Καφεντζής, Γεωργαντάς, Σπυρίδων Νοταράς, Ζαρνάτας, ο μητροπολίτης Παλαιών Πατρών Γερμανό Α’, ο Μητροπολίτης Λακεδαίμονος Ανανίας, και οι αρχιερείς της Πάτρας και Κορίνθου. Είχε υπογράψει αναφορά στην τσαρίνα Αικατερίνη Β΄ για βοήθεια και συμμετείχε σε συνομιλίες με τον απεσταλμένο της Παπαζόλη. Το 1776 έκανε ταξίδι στη Ρωσία μαζί με τους άλλους προκρίτους για να συναντήσει από κοντά την τσαρίνα και να ζητήσουν βοήθεια.

Η επανάσταση απέτυχε και ο Ανδρούτσος μαζί με τους Κρεβατά, Δεληγιάννη, Κοπανίτσα και Νοταρά συνελήφθησαν από τους Τούρκους και αποκεφαλίστηκαν το 1787. Στην ίδια επανάσταση πέθανε και ο αδελφός του Παναγιώτης, ενώ ο άλλος του αδελφός, Α. Ζαΐμης επέζησε, ενώ κυνηγημένος και περιπλανώμενος έφτασε στην Κωνσταντινούπολη και παρουσιάστηκε μόνος του στον Μεγάλο Βεζίρη. Του είπε ποιος είναι και αυτός αναγνωρίζοντας το θάρρος του τον αμνήστευσε και τον αποκατέστησε στα προνόμια που είχε πριν από την επανάσταση. 
## Πηγές
* Μιχαήλ Β. Σακελλαρίου, *Η Πελοπόννησος κατά την δεύτερην Τουρκοκρατίαν* (1715-1821), Αθήνα 1939, επανέκδοση 2000.

Ζαΐμης Ανδρούτσος
Ανδρούτσος
Ζαιμης Ανδρουτσος
Μιζένγκο Πίντα

Ο **Μιζένγκο Πίντα** (**Mizengo Kayanza Peter Pinda**) είναι Τανζανός πολιτικός, πρωθυπουργός της αφρικανικής χώρας από το Φεβρουάριο του 2008 ως τις 5 Νοεμβρίου 2015.

## Καριέρα
Γεννήθηκε στις 12 Αυγούστου του 1948 στην επαρχία Ρουκούα. Σπούδασε Νομικά στο Πανεπιστήμιο του Νταρ ες Σαλάμ και πήρε το Πτυχίο του το 1974

Υπηρέτησε ως βοηθός γραμματέα παρά τω Προέδρω την περίοδο 1982-1992 και εξελέγη βουλευτής στις εκλογές του 2000. Στη συνέχεια έγινε αντιπρόεδρος της κυβέρνησης αρμόδιος για περιφερειακά ζητήματα.

Στις 8 Φεβρουαρίου του 2008 ορίστηκε Πρωθυπουργός από τον Πρόεδρο Τζακάγια Κικουέτε , έπειτα από την παραίτηση του Έντουαρντ Λογουάσα. Ο τελευταίος ενεπλάκη σε σκάνδαλο διαφθοράς. Την επόμενη ημέρα, ο διορισμός του Πίντα στο πρωθυπουργικό αξίωμα εγκρίθηκε από το Κοινοβούλιο με 279 υπέρ, 2 κατά και 1 άκυρη ψήφο.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Τανζανίας
Δημήτριος Παπανικολής

thumb|240px|Η πυρπόληση του τουρκικού δίκροτου στο λιμάνι της Ερεσσού από τον Δ. Παπανικολή, έργο του Βολανάκη
Ο **Δημήτριος Παπανικολής** (1790 - 1855) ήταν σπουδαίος Έλληνας αγωνιστής κατά την Ελληνική Επανάσταση του 1821 και διάσημος πυρπολητής.

## Βιογραφία
Γεννήθηκε στα Ψαρά το 1790. Ο πατέρας του λεγόταν Γεώργιος Παπανικολής. Από πολύ μικρή ηλικία μπήκε στο ναυτικό επάγγελμα, εκπαιδευόμενος μέχρι που πήγε σε κάποιο υποτυπώδες ελληνικό σχολείο. Όταν τελείωσε αυτό ακολούθησε τον πατέρα του σε αγώνες που έκανε τότε με τους Βέρβερους πειρατές.

Όταν ξέσπασε η ελληνική επανάσταση πλοιάρχησε μόλις 19 ετών στο πλοίο του Αποστόλη Αποστόλη. Κατά τη ναυμαχία της Ερεσσού κυβερνώντας ένα μπρίκι το οποίο είχε μετατρέψει σε πυρπολικό ο Πάργιος Ιωάννης Δημουλίτσας, επέπεσε κατά τουρκικού δίκροτου, το οποίο και πυρπόλησε σχεδόν σύψυχο με ελάχιστους διασωθέντες. Το αυτό επανέλαβε και στη ναυμαχία του Γέροντα προκαλώντας με τους συντρόφους του πυρπολητές τον τρόμο στον οθωμανικό στόλο. Αλλά και σε πολλές άλλες καταδρομικές και αποβατικές επιχειρήσεις έλαβε μέρος, όπου οι επιτυχίες του είχαν καταπλήξει τους άλλους ναυμάχους.

Με τη λήξη του Αγώνα, τον Ιανουάριο του 1829 αγόρασε το 1/3 του μεριδίου από το μπρίκι "Νέλσων" και επιδόθηκε στο παλιό γνώριμο εμπόριο, μέχρι το 1833 που ήλθε ο Όθωνας και η κυβέρνησή του αγόρασε το πλοίο και το ενέταξε στο βασιλικό στόλο του Βασιλείου της Ελλάδος, διατηρώντας όμως τον Παπανικολή κυβερνήτη του πλοίου.

Τη νύκτα όμως της 20ης Νοεμβρίου του 1836, μεταφέροντας στην Τεργέστη 129 παλιννοστούντες Βαυαρούς στρατιώτες, ναυάγησε στο δίαυλο Ζακύνθου - Ηλείας μετά από προσάραξη "*εξ αμελείας της φυλακής*", όπου και διαλύθηκε ολοσχερώς το πλοίο ενώ το πλήρωμα και όλοι οι επιβαίνοντες διασώθηκαν. Αργότερα λόγω του ναυαγίου αλλά και άλλων διαβολών ο Παπανικολής τέθηκε σε διαθεσιμότητα μέχρι το 1841, οπότε κι ανακλήθηκε στην ενεργό υπηρεσία, μετά από παρέμβαση υπασπιστού του Όθωνα, και τοποθετήθηκε κυβερνήτης της κορβέτας "Αμαλία".

Το 1843 εκλέχθηκε πληρεξούσιος των Ψαρών. Το 1845 στάλθηκε ως κυβερνήτης πλοίου στο Γύθειο προκειμένου να εξομαλύνει μανιάτικες έριδες που είχαν ξεσπάσει στην περιοχή, το οποίο και πέτυχε. Ένα χρόνο μετά, το 1846, έληξε και η ναυτική του σταδιοδρομία, και ανέλαβε Πρόεδρος του Ναυτοδικείου, θέση που διατήρησε μέχρι το θάνατό του το 1855.

Το όνομα Παπανικολής έχει δοθεί στα υποβρύχια Παπανικολής Ι και Παπανικολής ΙΙ του ελληνικού πολεμικού ναυτικού, προς τιμήν του αγωνιστή.

## Δείτε επίσης
* Πυρπολικό
* Ελληνικό Πολεμικό Ναυτικό
* Ελληνική Επανάσταση του 1821

## Πηγές
* Λαϊνάς Δ:4 μορφές της Xίου και των Ψαρών που δεν πρέπει να «λησμονηθούν», εφημερίδα ΑΛΗΘΕΙΑ, 06/07/2005 *(ανάκτηση 10/2/08)*
* Ζενάκος Α:ΣΠΕΤΣΕΣ 1822 - ΓΕΡΟΝΤΑΣ 1824 H MAXH, Το ΒΗΜΑ, 06/07/2003 *(ανάκτηση 10/2/08)*

Κατηγορία:Πυρπολητές του 1821
Ιωάννης Πώλος

Ο **Ιωάννης Πώλος** ή *Πούλος* ή *Πόλος* ήταν αγωνιστής από την Αχαΐα προ της επαναστάσεως του 1821.
## Βιογραφία
Υπήρξε πρόκριτος και από τους αρχηγούς και υποκινητές της αποτυχημένης επαναστάσεως που έμεινε γνωστή ως Ορλωφικά. Είχε υπογράψει την αναφορά στην τσαρίνα Αικατερίνη Β΄ για να βοηθήσει την επανάσταση, μάλιστα συμμετείχε και στις συζητήσεις με τον εκπρόσωπο της τσαρίνας, Παπαζώλη. Μαζί με τους Λόντο, Μελετόπουλο, και το μητροπολίτη Παρθένιο πήγαν στη Βοστίτσα και ξεσήκωσαν το λαό, εκδιώκοντας τους Τούρκους από τα Καλάβρυτα. Συμμετείχε στην πολιορκία του Ναυαρίνου και παρέμεινε εκεί μέχρι τη λήξη της επανάστασης και την αποχώρηση των Ρώσων. Ο Πούλος επιβιβάστηκε σε ρώσικο πλοίο μαζί με τους υπόλοιπους προκρίτους και διέφυγε στη Ρωσία.
## Πηγές
* Μιχαήλ Β. Σακελλαρίου, *Η Πελοπόννησος κατά την δεύτερην Τουρκοκρατίαν* (1715-1821), Αθήνα 1939, επανέκδοση 2000.

Π
Πωλος Ιωαννης
Κατηγορία:Έλληνες αγωνιστές του 18ου αιώνα
Λουίζα Μαουντμπάττεν

Η **Λουίζα Μαουντμπάττεν** (αγγλικά: *Louise Mountbatten*, 13 Ιουλίου 1889 - 7 Μαρτίου 1965) ήταν βασίλισσα της Σουηδίας και δεύτερη σύζυγος του Γουσταύου ΣΤ΄ Αδόλφου της Σουηδίας.

## Πρώιμα χρόνια
150px|thumb|left|Η Λουίζα σε πορτραίτο.
Η *Λουίζα Αλεξάνδρα Μαρία Ειρήνη* γεννήθηκε στην Χαϊδελβέργη του Μεγάλου Δουκάτου της Έσσης της Γερμανίας και ήταν το δεύτερο παιδί του Λουδοβίκου του Μπάττενμπεργκ, αξιωματικού του αγγλικού πολεμικού ναυτικού και μετέπειτα ναυάρχου του στόλου, και της Βικτωρίας της Έσσης και του Ρήνου, εγγονής της Βικτωρίας του Ηνωμένου Βασιλείου.

Το 1909 αρνήθηκε να παντρευτεί τον Εμμανουήλ Β΄ της Πορτογαλίας ενώ διατηρούσε σχέσεις με τον Αλεξάντερ Στιούαρτ-Χιλ, έναν Σκωτσέζο ζωγράφο, με τον οποίο χώρισε λόγω των διαφορετικών σεξουαλικών τάσεών του. Στις 3 Νοεμβρίου του 1923 παντρεύτηκε τον χήρο Γουσταύο ΣΤ΄ Αδόλφο της Σουηδίας στο Βασιλικό Παρεκκλήσι του Ανακτόρου του Αγίου Ιακώβου στο Λονδίνο. Στις 30 Μαΐου 1925 γέννησε ένα κοριτσάκι, το οποίο πέθανε αμέσως λόγω της αδυναμίας του πλακούντα της να το αναθρέψει σωστά.

Απεβίωσε στις 7 Μαρτίου του 1965 στο νοσοκομείο του Σαιντ Γκαίραν της Στοκχόλμης και ενταφιάστηκε στο βασιλικό κοιμητήριο στη Στοκχόλμη.

## Πρόγονοι

## Τίτλοι
***13 Ιουλίου 1889 - 14 Ιουλίου 1917**: *Η Γαληνοτάτη Υψηλότητα* Πριγκίπισσα Λουίζα του Μπάττενμπεργκ
***14 Ιουλίου 1917 - 7 Νοεμβρίου 1917**:Η Δεσποινίς Λουίζα Μαουντμπάττεν
***7 Νοεμβρίου 1917 - 3 Νοεμβρίου 1923**: Η Λαίδη Λουίζα Μαουντμπάττεν
***3 Νοεμβρίου 1923 - 29 Οκτωβρίου 1950**: *Η Αυτής Βασιλική Υψηλότητα* Η Διάδοχος Πριγκίπισσα της Σουηδίας, Δούκισσα της Σκάνια
***29 Οκτωβρίου 1950 - 7 Μαρτίου 1965**: *Η Μεγαλειότητα της* Η Βασίλισσα της Σουηδίας

## Παραπομπές

|-

Κατηγορία:Οίκος των Μπερναντότ
Κατηγορία:Βασίλισσες της Σουηδίας
Κατηγορία:Οίκος του Μπάττενμπεργκ
Κατηγορία:Διάδοχοι της Σουηδίας
Κατηγορία:Δούκισσες της Σουηδίας
Λουδοβίκος του Μπάττενμπεργκ

Ο **Λουδοβίκος** (αγγλ. *Louis of Battenberg*, 24 Μαΐου 1854 - 11 Σεπτεμβρίου 1921) του Οίκου του Μπάττενμπεργκ (μετέπειτα ''Μαουντμπάττεν'') ήταν πρίγκιπας του Μπάττενμπεργκ και μετέπειτα έγινε ο πρώτος μαρκήσιος του Μίλφορντ Χέιβεν, πρώτος λόρδος του Ναυαρχείου και ναύαρχος του αγγλικού στόλου.

## Βιογραφία
Ο *Αλέξανδρος Λουδοβίκος* γεννήθηκε στο Γκρατς της Αυστρίας και ήταν το δεύτερο παιδί και ο πρώτος γιος του Αλεξάνδρου της Έσσης-Ντάρμστατ και της Γιούλια φον Χάουκε. Προερχόταν από μοργανατικό γάμο, οπότε δεν είχε δικαιώματα στο θρόνο της Έσσης-Ντάρμστατ.

Αν και είχε γερμανικές ρίζες, κατατάχθηκε στο αγγλικό ναυτικό όπου διέπρεψε. Πήρε μέρος στο Δεύτερο Αγγλοαιγυπτιακό Πόλεμο (1882), καθώς και στον Α΄ Παγκόσμιο Πόλεμο. Το 1912 έγινε πρώτος Λόρδος του Ναυαρχείου, αλλά το 1914 αναγκάστηκε να παραιτηθεί από τη θέση του λόγω των αντιδράσεων που υπήρξε από μερίδα του κόσμου με αφορμή τη γερμανική του καταγωγή. Μετά την παραίτησή του διορίστηκε μυστικοσύμβουλος του Βασιλιά. Στις 4 Αυγούστου του 1921 ο Γεώργιος Ε΄ τον ανακήρυξε ναύαρχο του στόλου, τον υψηλότερο βαθμό που είχε πάρει κάποιος στο αγγλικό πολεμικό ναυτικό. Το 1914, ύστερα από πρωτοβουλία του Βασιλιά του Ηνωμένου Βασιλείου, ο οποίος ήθελε να αλλάξει τα γερμανικά ονόματα, απαρνήθηκε τον τίτλο του *[[Πρίγκιπας|πρίγκιπα]] του [[Οίκος του Μπάττενμπεργκ|Μπάττενμπεργκ]]* και απέκτησε τον τίτλο του *[[Μαρκήσιος|μαρκησίου]] του Μίλφορντ Χέιβεν*.

Είχε τους τιμητικούς τίτλους του Μεγαλόσταυρου Ιππότη του Τάγματος του Λουτρού, Μεγαλόσταυρου Ιππότη του Βασιλικού Τάγματος της Βικτωρίας, Ιππότη Διοικητή του Τάγματος των Αγίων Μιχαήλ και Γεωργίου και Μέλους του Συμβουλίου Επικρατείας του Ηνωμένου Βασιλείου).

Απεβίωσε σε ηλικία 67 ετών στο Λονδίνο από καρδιακή προσβολή και ενταφιάστηκε στο νεκροταφείο του Ουίππιγχαμ της Νήσου Ουάιτ.

## Οικογένεια
Νυμφεύτηκε το 1884 στο Ντάρμστατ την πρώτη εξαδέλφη του, Βικτωρία, κόρη του Λουδοβίκου Δ΄ της Έσσης & παρά τω Ρήνω, με την οποία απέκτησε τέσσερα παιδιά:

* Αλίκη (1885 - 1969), παντρεύτηκε τον Ανδρέα της Ελλάδας και της Δανίας. Απέκτησαν πέντε παιδιά, μεταξύ των οποίων:
** Φίλιππος (1921 - 2021), Δούκας του Εδιμβούργου, παντρεύτηκε την Ελισάβετ Β΄ του Ηνωμένου Βασιλείου. Απέκτησαν τέσσερα παιδιά, μεταξύ των οποίων:
*** Κάρολος Γ΄ (γενν. 1948), Βασιλιάς του Ηνωμένου Βασιλείου.
* Λουίζα (1889 - 1965), παντρεύτηκε το Γουσταύο ΣΤ΄ Αδόλφο της Σουηδίας.
* Γεώργιος (1892 - 1938), Μαρκήσιος του Μίλφορντ Χέιβεν, αξιωματικός του αγγλικού στόλου, παντρεύτηκε τη Ναντέζντα Μιχαήλοβνα ντε Τόρμπυ, απέκτησαν δύο παιδιά.
* Λουδοβίκος (1900 - 1979), αξιωματικός του αγγλικού στόλου, διοικητής της Ινδίας, παντρεύτηκε την Εντουίνα Άσλεϋ, απέκτησαν δύο παιδιά.

## Πρόγονοι

## Παραπομπές


Λουδοβίκος
Κατηγορία:Μαρκήσιοι του Ηνωμένου Βασιλείου
Κατηγορία:Οίκος του Μπάττενμπεργκ
Κατηγορία:Μεγαλόσταυρος του Τάγματος του Σωτήρος
Περικλής Ιωαννίδης

Ο **Περικλής Ιωαννίδης** (1 Νοεμβρίου 1881 – 7 Φεβρουαρίου 1965) ήταν αντιναύαρχος του Ελληνικού Βασιλικού Ναυτικού.

Γεννήθηκε στην Κόρινθο και εισήλθε στην Σχολή Ναυτικών Δοκίμων, απ'όπου και αποφοίτησε. Υπήρετησε κατά τους Βαλκανικούς Πολέμους και κατά την περίοδο του Εθνικού Διχασμού τάχθηκε με το πλευρό του Βασιλιά. Το 1917 καταδικάστηκε λόγω των πολιτικών του φρονημάτων και φυλακίστηκε μέχρι το 1920. Μετά την πτώση του Βενιζέλου, συμμετείχε στην Μικρασιατική Εκστρατεία και προβιβάστηκε σε πλοίαρχο. Το 1922 αποστρατεύθηκε και το 1935 αποκαταστάθηκε. Τον ίδιο χρόνο αποχώρησε οριστικά από το Πολεμικό Ναυτικό λαμβάνοντας παράλληλα τον τίτλο του αντιναυάρχου. Στις 31 Μαρτίου του 1947 παρέλαβε τα Δωδεκάνησα ως αντιπρόσωπος της Ελλάδας από τους συμμάχους και διορίστηκε στρατιωτικός διοικητής των Δωδεκανήσων. Το 1958 ανακηρύχθηκε από τον Ναυτικό Όμιλο Ελλάδος επίτιμο μέλος του ενώ υπήρξε ευεργέτης της Ιστορικής και Εθνολογικής Εταιρείας της Ελλάδος.

[thumb|left|Ο τάφος του Περικλή Ιωαννίδη και της συζύγου του, πριγκίπισσας Μαρίας, στο [Τατόι]]
Το 1920 ο Ιωαννίδης, καθώς επέστρεφε με πολεμικό πλοίο στην Ελλάδα, του οποίου ήταν κυβερνήτης ο ίδιος, γνώρισε την πριγκίπισσα Μαρία της Ελλάδας και Δανίας, χήρα του Μεγάλου Δούκα της Ρωσίας, ο οποίος είχε πεθάνει το 1919 . Τον Δεκέμβριο του 1922, ενώ βρισκόντουσαν σε εξορία, παντρεύτηκαν στη Γερμανία. Την περίοδο 1922 - 1940 διέμενε στην Αγγλία και την Ιταλία.

Απεβίωσε στην Αθήνα στις 7 Φεβρουαρίου 1965 και ετάφη στο βασιλικό κοιμητήριο στο Τατόι.

## Παραπομπές


## Εξωτερικοί σύνδεσμοι
* 

Κατηγορία:Έλληνες αξιωματικοί του Πολεμικού Ναυτικού
Κατηγορία:Ελληνική Βασιλική Δυναστεία
Κατηγορία:Έλληνες ελευθεροτέκτονες
Άντριου Μπερτιέ

Ο **Άντριου Μπερτιέ** (*Fra Andrew Bertie*, πλήρες όνομα:*Andrew Willoughby Ninian Bertie*, 15 Μαΐου 1929 - 7 Φεβρουαρίου 2008) ήταν πρίγκιπας και μέγας μάγιστρος του Κυρίαρχου Στρατιωτικού Τάγματος της Μάλτας και απόγονος της βρετανικής βασιλικής οικογένειας των Στιούαρτ από τη μητέρα του, τη Λαίδη Ιωάννα Κρίτστον Στιούαρτ. Το Τάγμα έχει status ανεξάρτητου κράτους.

## Βιογραφία
Γεννήθηκε στις 15 Μαΐου του 1929 στο Λονδίνο. Έγινε μέλος του Τάγματος το 1956 και προτού γίνει Αρχηγός του, εργάστηκε ως δημοσιογράφος σε οικονομικές εφημερίδες αλλά και ως καθηγητής ξένων γλωσσών. Το 1988 εξελέγη σε μυστικό κονκλάβιο ως ο 78ος στη σειρά του, Αρχηγός του Τάγματος των Ιπποτών του Αγίου Ιωάννη των Ιεροσολύμων, της Ρόδου και της Μάλτας. Το εν λόγω τάγμα έχει θρησκευτικό και φιλανθρωπικό χαρακτήρα και ιδρύθηκε αρχικά στα Ιεροσόλυμα τον 11ο αιώνα.

Ο Μπερτιέ, που ήταν ο πρώτος Βρετανός στο αξίωμα που είχε μέχρι το θάνατό του, πρωτοστάτησε στον εκσυγχρονισμό του Τάγματος και συνετέλεσε στη διεύρυνση των διπλωματικών σχέσεων με άλλα κράτη (από 49 που ήταν οι χώρες με τις οποίες είχε διπλωματικές σχέσεις το Τάγμα το 1988, αυξήθηκαν σε 100 την περίοδο του θανάτου του Μπερτιέ) και την επέκταση των δραστηριοτήτων του σε απομακρυσμένες περιοχές.

Πέθανε σε κλινική στη Ρώμη στις 7 Φεβρουαρίου 2008. Προσωρινός αντικαταστάτης του αποβιώσαντος ανέλαβε ο Τζιάκομο ντάλα Τόρε (*Fra Giacomo dalla Torre*) ως ότου εξελέγη νέος Αρχηγός ο Μάθιου Φέστινγκ. Ο Αρχηγός φέρει τον τίτλο του Πρίγκιπα και η θητεία του στο αξίωμα είναι ισόβια.

## Εξωτερικοί Σύνδεσμοι
* Ιστότοπος του Τάγματος της Μάλτας

## Παραπομπές


Κατηγορία:Κυρίαρχο Στρατιωτικό Τάγμα της Μάλτας
Κατηγορία:Μεγαλόσταυροι του Τάγματος της Αξίας της Δημοκρατίας της Πολωνίας
Καστελλιανά Ηρακλείου

Τα  **Καστελλιανά** (παλαιότερη γραφή και *Καστελιανά*) είναι χωριό της επαρχίας Μονοφατσίου. Είναι κοινότητα στο Δήμο Αρκαλοχωρίου του  νομού Ηρακλείου. Η θέση της κοινότητας είναι στους βόρειους πρόποδες του υψώματος των Αστερουσίων, με το Γεροντομουρί να δεσπόζει σε υψόμετρο 510 μ. Έδρα του Δημοτικού διαμερίσματος και μεγαλύτερος οικισμός σε πληθυσμό είναι τα *Κάτω Καστελλιανά*.

## Δ. δ. Καστελλιανών
Το Δημοτικό διαμέρισμα έχει συνολικά 732 κατοίκους (απογρ. 2001).  Σε όλους τους οικισμούς οι κάτοικοι ασχολούνται με την ελαιοκομία και την αμπελοκαλλιέργεια. Παράγεται λάδι και σταφίδα.  Οι οικισμοί που το συγκροτούν είναι:
*τα *[https://kastelliana.blogspot.com/ Κάτω Καστελλιανά]* [ 290 ] . Βρίσκονται σε απόσταση 48 χλμ. από το Ηράκλειο. Στα βόρεια του χωριού συναντάμε τον Κάστελο, ύψωμα 400μ. στο οποίο βρισκόταν το φρούριο Μπελβεντέρε "Castel de Belvedere". Στο χωριό βρίσκεται ο ναός της Αγίας Μαρίνας (1862). Λειτουργεί δημοτικό σχολείο και νηπιαγωγείο.
*τα *Άνω Καστελλιανά* [ 193 ] , που ονομάζονταν παλαιότερα **Απάνω Καστελιανά**. Είναι κτισμένα σε υψόμετρο 260 μ. και απέχουν από το Ηράκλειο 47 χλμ. Στο χωριό βρίσκεται ναός του Προφήτη Ηλία.
*ο *[[Τσούτσουρος Ηρακλείου|Τσούτσουρος]]* [ 115 ] , παράκτιος οικισμός, σε υψόμετρο 10 μ. και σε απόσταση 58 χλμ. από το Ηράκλειο. Βρίσκεται στον ομώνυμο όρμο και τα τελευταία χρόνια αναπτύχθηκε τουριστικά. Έχει αμμώδη παραλία. Στο χωριό βρίσκεται η εκκλησία της Αγίας Παρασκευής, η οποία θεωρείται θαυματουργή και στη Χάρη της προσκυνούν πολλοί πιστοί από τα γύρω χωριά!
*τα *Φαβριανά* [ 83 ] , που βρίσκονται στα ανατολικα των Κάτω Καστελλιανών, σε υψόμετρο 230 μ. Απέχουν 49,3 χλμ. από το Ηράκλειο. Λειτουργεί ο ναός του Αγίου Αντωνίου.
*οι *Φίλιπποι* ή *Φιλίππου* [ 51 ] , με 97 κατοίκους το 1971, είναι κτισμένοι σε υψόμετρο 240 μ. Η απόσταση του χωριού από το Ηράκλειο είναι 50 χλμ.  Στο χωριό βρίσκεται ο ναός του Τιμίου Προδρόμου.

## Ιστορικά στοιχεία
Κοντά στο σημερινό οικισμό Τσούτσουρος ήταν η αρχαία πόλη Ίνατος (ή Είνατος), όπου λατρευόταν η Ειλείθυια Εινατία. Στο Σπήλαιο της Ειληθυίας έχουν γίνει στο παρελθόν αρχαιολογικές ανασκαφές. Μερικά από τα ευρήματα είναι πήλινα πλακίδια και ειδώλια από γυναίκες, που χρονολογούνται από τα αρχαϊκά και τα ελληνικά χρόνια. Παραδόθηκαν στο Αρχαιολογικό Μουσείο του Ηρακλείου το 1969.

Τα Κάτω Καστελλιανά πήραν την ονομασία τους πιθανότατα από το ύψωμα του Κάστελου , όπου βρισκόταν το φρούριο Μπελβεντέρε (η λέξη σημαίνει Καλλιθέα). Η θέση του υψώματος δικαιώνει την ονομασία, καθώς η θέα απ΄την κορυφή είναι πανοραματική.

Τα Φαβριανά δεν αναφέρονται σε παλιές απογραφές, παρά μόνο στην τουρκική του 1834 και από εκεί και έπειτα. Στον οικισμό κατοικούσαν τότε 4 μουσουλμανικές οικογένειες.

Επίσης, οι Φίλιπποι, οι οποίοι ονομάζονταν **Φιλίππου** (ουδέτερο) αναφέρονται το 1583 στην επαρχία Μπελβεντέρε με το όνομα *Filippu* και με 52 κατοίκους.

## Παραπομπές


## Πηγές
* 

Κατηγορία:Χωριά της περιφερειακής ενότητας Ηρακλείου
Τζιμπουτί (πόλη)

thumb|Αγορά στην πόλη του Τζιμπουτί.
Η πόλη του **Τζιμπουτί** (, σομαλικά: *Jabuuti*, γαλλικά Ville de Djibouti) είναι η πρωτεύουσα και η μεγαλύτερη πόλη της Δημοκρατίας του Τζιμπουτί. Η θέση της είναι σε χερσόνησο που χωρίζει τον Κόλπο του Άντεν από τον Κόλπο της Τατζουρά.

Επέχει θέση όπως οι πέντε περιοχές (νομοί) της χώρας. Ο πληθυσμός της είναι γύρω στους 567.000 κατοίκους (2009). Συνδέεται σιδηροδρομικώς με την Αντίς Αμπέμπα και αποτελεί νευραλγικό λιμάνι. Η Πόλη του Τζιμπουτί φημίζεται για τις παραλίες της και έχει ως αξιοθέατα την Κεντρική αγορά, το εθνικό στάδιο, το Προεδρικό Μέγαρο και το Τζαμί Χαμουλί.

## Ιστορία
Ιδρύθηκε το 1888 από τον Καταλανό Ελόι Πίνο και έγινε πρωτεύουσα της Γαλλικής Σομαλίας το 1891, αντικαθιστώντας την Τατζουρά. Παρέμεινε πρωτεύουσα και τις επόμενες δεκαετίες αλλά και μετά την ανεξαρτησία της χώρας από τους Γάλλους και τη μετονομασία της σε Τζιμπουτί.

Τον Απρίλιο του 2004 στην πόλη σημειώθηκαν μέσα σε δύο ημέρες βροχοπτώσεις ύψους άνω των 100 χιλιοστών. Ως αποτέλεσμα υπερχείλισε ο ποταμός Αμπουλί και 53 άτομα πνίγηκαν ενώ άλλα 1.500 έμειναν άστεγα. Στα τελευταία συμπεριλαμβάνονται Σομαλοί και Ορόμο πρόσφυγες.

## Γεωγραφία και κλίμα
Η πόλη του Τζιμπουτί είναι ένα μοναδικό απάνεμο λιμάνι στη δυτική πλευρά του Κόλπου του Άντεν. Το τοπίο γύρω από την πόλη, μαζί με την παράκτια πεδινά του Τζιμπουτί, είναι έρημο ή ημι-έρημο. Οι αμμώδεις παραλίες της πόλης που αναφέρθηκαν από τους ταξιδιώτες ως ένα από τα πιο όμορφα.

Το Τζιμπουτί είναι γενικά πολύ ζεστό και ξηρό σε όλη τη διάρκεια του έτους. Με ένα ξηρό κλίμα, η πόλη βλέπει κατά μέσο όρο 131 χιλιοστόμετρα βροχοπτώσεων ετησίως. Οι θερμοκρασίες κυμαίνονται από πολύ ζεστή κατά τους μήνες Δεκέμβριο, Ιανουάριο και Φεβρουάριο σε εξαιρετικά ζεστό τον Ιούλιο. Κατά τους θερινούς μήνες, θερμοκρασία συνήθως υπερβαίνει τους 40 °C, με καταπιεστική υγρασία προσθέτοντας τις δυσάρεστες συνθήκες.

Η ηλιοφάνεια είναι άφθονη στην πόλη, κατά μέσο όρο 8-10 ώρες την ημέρα όλο τον χρόνο. Είναι χαμηλότερη κατά τη διάρκεια της υγρής περιόδου, όταν υπάρχει κάποια παράκτια ομίχλη και μεγαλύτερη νέφος κάλυψη ως θερμός αέρας περνά πάνω από την επιφάνεια της θάλασσας δροσερό.

## Παραπομπές


Τζιμπουτί
Κατηγορία:Πρωτεύουσες της Αφρικής
Seether

Οι **Seether** είναι τριμελές σήμερα μουσικό συγκρότημα από τη Νότια Αφρική, ενεργοί από το 1999, που ανήκουν στην post-grunge και στην alternative metal σκηνή. Σήμερα ανήκουν στη δισκογραφική εταιρεία Wind-up Records. Η αρχική τους ονομασία ήταν **Saron Gas** αλλά άλλαξαν το όνομά τους το 2002, ταυτόχρονα με την κυκλοφορία του δεύτερού τους άλμπουμ, με τίτλο *Disclaimer*.

## Ιστορία
Ως Saron Gas, το συγκρότημα ξεκίνησε από την Πρετόρια και κυκλοφόρησε το πρώτο album, *Fragile* με την Musketeer Records, το 2000 στη Νότια Αφρική. Στη χώρα τους έκαναν σύντομα μεγάλη επιτυχία και έτσι τους ζητήθηκε να αλλάξουν ονομασία και έπειτα δισκογραφική εταιρεία. Το όνομα Seether το εμπνεύστηκαν από ένα τραγούδι του συγκροτήματος Veruca Salt.

Το πρώτο τους ουσιαστικό δισκογραφικό βήμα έγινε το 2002 όταν κυκλοφόρησαν το δεύτερό τους άλμπουμ, με τίτλο *Disclaimer*. Αυτό έδωσε τρία καλά τραγούδια , τα "Fine Again", "Driven Under" και "Gasoline," ωστόσο μόνο το "Fine Again" είχε κάποια επιτυχία. Το "Broken" που είχε περισσότερη επιτυχία, δεν κυκλοφόρησε σε σινγκλ.

Αργότερα τα μέλη του συγκροτήματος άρχισαν να κάνουν περιοδείες και 
το 2004 έκαναν επιτυχία με το "Sold Me", το οποίο έγινε soundtrack για την ταινία *The Punisher*. Με το τελευταίο το συγκρότημα έγινε διάσημο στις ΗΠΑ, στο Ηνωμένο Βασίλειο και στην Αυστραλία.

Το 2005 κυκλοφόρησαν το άλμπουμ *Karma and Effect*. Το άλμπουμ έγινε χρυσό σε ΗΠΑ και Καναδά και έδωσε τραγούδια όπως "Remedy", "Truth" και "The Gift". Το "Remedy" ήταν στην πρώτη θέση στα US Mainstream Rock Charts και αποτέλεσε το πρώτο τραγούδι του συγκροτήματος πόυ ανέβηκε στην κορυφή.

Ακολούθησε η κυκλοφορία του CD/DVD *One Cold Night*, το 2006 . Τον Ιούνιο του ιδίου έτους έφυγε από το συγκρότημα ο κιθαρίστας Πατ Κάλαχαν και τον Αύγουστο ο Σον Μόργκαν έκανε αποτοξίνωση για αλκοόλ και για ναρκωτικά, με αποτέλεσμα να αναβληθούν οι ζωντανές εμφανίσεις του συγκροτήματος με τους Staind και τους Three Days Grace. Το τραγούδι των Evanescence "Call Me When You're Sober" γράφτηκε εξαιτίας αυτού του γεγονότος.

Στις 23 Οκτωβρίου του 2007 κυκλοφόρησαν το άλμπουμ *Finding Beauty in Negative Spaces*, που πούλησε 57.000 αντίτυπα την πρώτη εβδομάδα κυκλοφορίας του. Το πρώτο σινγκλ με τίτλο "Fake It" έγινε νούμερο 1 τόσο στα US Mainstream Rock Charts όσο και στα US Modern Rock Charts. Στις αρχές του 2008 έγινε γνωστό ότι το δεύτερο σινγκλ θα είναι το "Rise Above This".

## Μέλη
### Σημερινά μέλη
* Σον Μόργκαν
* Ντέιλ Στιούαρτ
* Τζον Χάμφρεϊ
### Πρώην μέλη
* Τόμας Μόρις
* Ντέιβ Κοχόε
* Τζος Φριζ
* Τζον Τζόνστον
* Νικ Οσίρο
* Νικ Άνις ή "Αφρονίκ"
* Κέβιν Σοφέρα
* Πατ Κάλαχαν

## Δισκογραφία
### Άλμπουμς
* 2000: *Fragile* (ως Saron Gas) 
* 2002: *Disclaimer*
* 2004: *Disclaimer II]*
* 2005: *Karma and Effect*
* 2006: *One Cold Night*
* 2007: *Finding Beauty in Negative Spaces*
* 2011: *Holding onto Strings Better Left to Fray* 

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Νοτιοαφρικανικά μουσικά συγκροτήματα
Κατηγορία:Alternative metal συγκροτήματα
Κατηγορία:Nu metal συγκροτήματα
Κατηγορία:Hard rock συγκροτήματα
Δήμος Μουδανιών

Ο **Δήμος Μουδανιών** ήταν δήμος του νομού Χαλκιδικής που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Νέας Προποντίδας. Είχε  (πραγματικό) πληθυσμό 17.032 κατοίκους. Έδρα του Δήμου ήταν τα Νέα Μουδανιά. Στο δήμο περιλαμβάνονταν:

: ** Δ.δ. Νέων Μουδανιών ** -- τα Νέα Μουδανιά [ 6.475 ]
: ** [[Δημοτικό διαμέρισμα Αγίου Μάμαντος Χαλκιδικής|Δ.δ. Αγίου Μάμαντος]] ** [ 1.377 ]  
::* ο Άγιος Μάμας [ 1.030 ]  
::* το Παπά Αλώνι [ 43 ]  
::* οι Πόρτες [ 304 ]  
: ** Δ.δ. Αγίου Παντελεήμονος ** -- ο Άγιος Παντελεήμων [ 442 ]
: ** [[Δημοτικό διαμέρισμα Διονυσίου Χαλκιδικής|Δ.δ. Διονυσίου]] ** [ 1.333 ]  
::* ο Διονυσίου [ 503 ]  
::* οι Μουριές [ 94 ]  
::* η Παραλία Διονυσίου [ 736 ]  
: ** Δ.δ. Ζωγράφου ** -- ο Ζωγράφου [ 389 ]
: ** Δ.δ. Νέας Ποτειδαίας ** -- η Νέα Ποτείδαια [ 1.588 ]
: ** Δ.δ. Πορταριάς ** -- η Πορταριά [ 1.405 ]
: ** Δ.δ. Σημάντρων ** -- τα Σήμαντρα [ 2.503 ]
: ** Δ.δ. Φλογητών ** -- τα Φλογητά [ 1.520 ]

## Δήμαρχοι
Για τους κοινοτάρχες και δημάρχους πριν το 1999, δείτε Νέα Μουδανιά.
*1999-2002 Απόστολος Δαλαμπίρας
*2003-2006 Δαμιανός Ιορδανίδης
*2007-2010 Ανδρέας Παπαγιάννης

## Εξωτερικοί σύνδεσμοι
*Στοιχεία για το Δήμο από το Υπουργείο Εσωτερικών 

Μουδανιων
Εχίων (ζωγράφος)

Ο **Εχίων** ή **Αετίων**, ήταν διάσημος αρχαίος Έλληνας ζωγράφος ο οποίος μνημονεύεται από τον Λουκιανό, όπου περιγράφεται ένα από τα έργα ζωγραφικής του, που αναπαριστά τον γάμο του Μεγάλου Αλεξάνδρου και της Ρωξάνης. Ο πίνακας αυτός προκάλεσε τέτοιο θαυμασμό όταν εκτέθηκε κατά τη διάρκεια των Ολυμπιακών αγώνων, ώστε ο Προξενείδας, ένας από τους κριτές, πρόσφερε το χέρι της κόρης του στον Εχίωνα με σκοπό τον γάμο.  

Ο Ιταλός ζωγράφος της Αναγέννησης τον 15ο αιώνα, ο Ιλ Σοντόμα (Il Sodoma), αναπαρήγαγε το έργο αυτό ως διακόσμηση στη Βίλα Φαρνεζίνα, στηριζόμενος στις περιγραφές του Λουκιανού. Άλλο έργο του με ίδια θεματολογία είναι και ο γάμος του Αλεξάνδρου με τη Στατείρα, ρωμαϊκό αντίγραφο του οποίου έχει βρεθεί στην Πομπήια. 


Il Sodoma. Villa Farnesina fresco1.jpg|Η αναπαράσταση του Ιλ Σοντόμα, βάσει των πληροφοριών του Λουκιανού για το αντίστοιχο έργο του Εχίωνα σχετικά με το γάμο του Αλεξάνδρου με τη Ρωξάνη
Marriage of Alexander and Statira as Ares and Aphrodite, fresco, ca. 69 d. C., copy after Aetion. Antiquarim, Pompeii.jpg|*Ο γάμος του [[Αλέξανδρος ο Μέγας|Αλεξάνδρου]] και της [[Στατείρα|Στατείρας]]*, ρωμαϊκό αντίγραφο του 1ου αιώνα μ.Χ., Πομπηία


Αναφέρεται πως ο Εχίων κατείχε υψηλή τεχνική ως προς τη μίξη και τη στρώση των χρωμάτων του. Είχε υποτεθεί πως έζησε κατά τον καιρό του Αλεξάνδρου προς τα τέλη του 4ου αιώνα π.Χ., αλλά τα γραφόμενα του Λουκιανού δείχνουν πως πρέπει να έζησε κατά την εποχή του Αδριανού(1ος αιώνας μ.Χ.). 

Υποστηρίζεται πως το όνομα *Αετίων* προέκυψε ως παραφθορά του ονόματος *Εχίων*.

## Παραπομπές


Κατηγορία:Αρχαίοι Έλληνες ζωγράφοι
Δημήτριος Παπασπύρου

Ο **Δημήτριος Παπασπύρου** (1902 - 16 Σεπτεμβρίου 1987) ήταν Έλληνας δικηγόρος, πολιτικός και Πρόεδρος της Βουλής των Ελλήνων.

## Βιογραφία
Γεννήθηκε στη Λειβαδιά το 1902. Τελειώνοντας τις γυμνασιακές του σπουδές στη Θήβα, σπούδασε νομικά στο Πανεπιστήμιο Αθηνών και το 1923 άρχισε να δικηγορεί στη Λειβαδιά. 

Γρήγορα αναμίχθηκε με την πολιτική και εντάχθηκε στο Προοδευτικόν Κόμμα του Γεωργίου Καφαντάρη. Μετά το θάνατο του τελευταίου παρέμεινε ανεξάρτητος μέχρι που εντάχθηκε στην Εθνική Προοδευτική Ένωση Κέντρου υπό τον Νικόλαο Πλαστήρα. Στις εκλογές του 1950 εκλέχθηκε βουλευτής Αττικοβοιωτίας και συνέχισε να επανεκλέγεται στις εκλογές του 1951 και του 1952. Στην κυβέρνηση Πλαστήρα χρημάτισε Υπουργός της Δικαιοσύνης. Ο Δημήτριος Παπασπύρου ήταν ο εισηγητής του Συντάγματος του 1952 (που ίσχυσε από 1-1-1952). Επίσης επί της υπουργίας του ψηφίσθηκε ο νόμος 2058 "*Περί μέτρων ειρηνεύσεως*", ως και ο νόμος 2142 του 1952 περί βελτιώσεως της οικονομικής θέσεως του δικαστικού κλάδου. Τον Ιούλιο του 1953 ανέλαβε τη διεύθυνση των αθηναϊκών ημερήσιων εφημερίδων «*Ελεύθερος Λόγος*» και «*Αθηναϊκή*».

Στη συνέχεια, στις εκλογές του 1956, εκλέχθηκε βουλευτής με το κόμμα της Φιλελευθέρας Δημοκρατικής Ενώσεως του Σοφοκλή Βενιζέλου. Στις εκλογές του 1961 εκλέγεται βουλευτής με το κόμμα της Ενώσεως Κέντρου με το οποίο επανεξελέγη στις εκλογές του 1963 και του 1964. Στην Αποστασία του 1965 συμμετείχε στο πρώτο κύμα αποστατών βουλευτών από την Ένωση Κέντρου. Μετά τη μεταπολίτευση εντάχθηκε στη Νέα Δημοκρατία όπου και επανεκλέχθηκε στις εκλογές του 1974 και του 1977.

Ο Δημήτριος Παπασπύρου συμμετείχε σε όλες τις μεγάλες πολιτικές δίκες του «ανένδοτου αγώνα» (1958-1961) καθώς και στον αντιδικτατορικό αγώνα σε όλη τη διάρκεια της Δικτατορίας (1967-1974). Δημοσίευσε μελέτες πάνω σε νομικά και ιδιαίτερα ποινικά θέματα σε νομικά κυρίως περιοδικά. Ήταν μέλος της Ελληνικής Εταιρίας Ποινικού Δικαίου και του Φιλολογικού Συλλόγου «Παρνασσός». Είχε λάβει μέρος σε πολλές πολιτικές αποστολές σε ξένα Κοινοβούλια και είχε τιμηθεί από τον Βασιλέα Παύλο και τον Βασιλέα Κωνσταντίνο, καθώς και από ξένες κυβερνήσεις, και μέχρι τελευταία επί των καθηκόντων του, με πολλά ελληνικά και ξένα παράσημα.   

Ο Δημήτριος Παπασπύρου ήταν μόνιμος κάτοικος Αθηνών, όπου και πέθανε το 1987.

## Εξωτερικοί σύνδεσμοι

## Παραπομπές


## Πηγές
* «Νεώτερον Εγκυκλοπαιδικόν Λεξικόν Ηλίου» τόμος 15, σ.462
* «Πάπυρος Λαρούς Μπριττάνικα» τόμος 48, σ.122
* «WHO'S WHO»  έκδοση 1979, σ.536

Κατηγορία:Έλληνες υπουργοί Γεωργίας
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Προεδρίας
Κατηγορία:Βουλευτές Αττικοβοιωτίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με την ΕΠΕΚ
Κατηγορία:Πρόεδροι της Βουλής των Ελλήνων
Κατηγορία:Βουλευτές Βοιωτίας
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 20ού αιώνα
Μάρθα Ηρακλείου

Η **Μάρθα** είναι χωριό και έδρα ομώνυμης κοινότητος του Δήμου Βιάννου στην Περιφερειακή Ενότητα Ηρακλείου. Ανήκε στην Επαρχία Πεδιάδος του Νομού Ηρακλείου.

## Γεωγραφικά στοιχεία
Η Μάρθα βρίσκεται στους πρόποδες της νοτιοδυτικής πλαγιάς του υψώματος Κούπα της Δίκτης, στα 5 χιλιόμετρα μετά την Έμπαρο. Η απόστασή της είναι 54 χιλιόμετρα από το Ηράκλειο, απ' όπου νέος δρόμος οδηγεί δυτικά προς Πύργο και εν συνεχεία στους Αγίους Δέκα. Από τη Μάρθα ο δρόμος συνεχίζει προς νότο και σε 5,5 χιλιόμετρα διασταύρωση δεξιά οδηγεί στον Όρμο Κερατόκαμπου.
Οι κάτοικοι ασχολούνται με την παραγωγή λαδιού, δημητριακών και κτηνοτροφικών προϊόντων. Το χωριό αποτελείται από δύο συνοικισμούς, την *Πέρα Μάρθα* ή *Μικρή* ή *Ευαγγελισμού* και την *Πόδε Μάρθα* ή *Μεγάλη* ή *Άγιος Ιωάννης ο Θεολόγος*. Στον οικισμό μάλιστα κυκλοφορούν και σχετικές μαντινάδες, που πιστοποιούν την ύπαρξη δύο συνοικισμών, όπως επίσης και τα παραγόμενα προϊόντα.  Ο κεντρικός ναός στο χωριό είναι ο Άγιος Νεκτάριος. Υπάρχει επίσης το εξωκλήσι του Αγίου Ιωάννη του Τσικαλούδη, του 1902 και η Παναγία (Ευαγγελισμός), στην Πέρα Μάρθα, όπου βρίσκεται και το κοιμητήριο. Στον οικισμό λειτουργεί γεωργικός συνεταιρισμός και δραστηριοποιείται πολιτιστικός σύλλογος.

## Ιστορικά στοιχεία
Το χωριό αναφέρεται στις βενετικές απογραφές, χωρίς αυτό να σημαίνει ότι δεν υπήρχε από πριν σε παλαιότερες εποχές. Σύμφωνα με μία άποψη, το όνομα του χωριού οφείλεται στην καλόγρια της Μονής του Ευαγγελισμού της Θεοτόκου που υπήρχε στην περιοχή. Άλλη εκδοχή κάνει λόγο για κάποια αρχόντισσα ονόματι Μάρθα, της οποίας το αρχοντικό βρισκόταν κοντά στο μοναστήρι. Σήμερα σώζονται ερείπια από αυτό το αρχοντικό.

Δείτε ***[[Κοινότητα Μάρθας]]***μικρογραφία|322x322px|Η κοινότητα σε σχέση με τον δήμο.|αριστερά

## Βιβλιογραφία
**Τουριστικός Οδηγός Δήμου Βιάννου*, Έκδοση Δήμου Βιάννου.

## Σημειώσεις και παραπομπές



Μαρθα
Μαρθα
Άγιος Μάμας (αποσαφήνιση)

Το **Άγιος Μάμας** μπορεί να αναφέρεται:

* Στον ομώνυμο άγιο της χριστιανικής Εκκλησίας.
* Σε τοπωνύμια, που έλαβαν την ονομασία τους από τον παραπάνω Άγιο. Έτσι, υπάρχουν:

* Άγιος Μάμας Κορινθίας
* Άγιος Μάμας Λακωνίας
* Άγιος Μάμας Λεμεσού
* Άγιος Μάμας Ρεθύμνου
* Άγιος Μάμας Χαλκιδικής
* Άγιος Μάμας (συνοικία Λακατάμιας)
* Άγιος Μάμας (συνοικία Μόρφου)

Αγιος Μαμας
Δήμος Παναγίας

Ο **Δήμος Παναγίας** ήταν δήμος του νομού Χαλκιδικής που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αριστοτέλη. Είχε πραγματικό πληθυσμό 3.897 κατοίκους, με βάση την απογραφή πληθυσμού του 2001. Έδρα του ήταν η Μεγάλη Παναγία.

Στο δήμο περιλαμβάνονταν:
: ** Δ.δ. Μεγάλης Παναγίας ** -- η Μεγάλη Παναγία [ 2.727 ]
: ** [[Δημοτικό διαμέρισμα Γοματίου Χαλκιδικής|Δ.δ. Γοματίου]] ** [ 637 ]  
::* το Γομάτι [ 591 ]  
::* το Δεβελίκι [ 44 ]  
::* ο Πύργος Χιλιαδούς [ 2 ]  
: ** [[Δημοτικό διαμέρισμα Πυργαδικίων Χαλκιδικής|Δ.δ. Πυργαδικίων]] ** [ 533 ]  
::* τα Πυργαδίκια [ 331 ]  
::* ο Άγιος Ιωάννης Πρόδρομος [ 159 ]  
::* η Άσσα [ 43 ]

## Εξωτερικοί σύνδεσμοι
*Στοιχεία για το Δήμο από το Υπουργείο Εσωτερικών 

Παναγιας
Άκκρα

thumb|Η ακτή Λαμπάντι στην Άκρα.
Η ** Ακρρά** (**Accra**), γράφεται και Άκρα ή Ακρά,  είναι πρωτεύουσα της Γκάνας. Σύμφωνα με την απογραφή του 2010, είχε πληθυσμό 1.848.614 κατοίκους. Αποτελεί διοικητικό, οικονομικό και μεταφορικό κέντρο της χώρας. Οι κύριες οικονομικές δραστηριότητες έχουν να κάνουν με τους τομείς των οικονομικών υπηρεσιών, των τηλεπικοινωνιών και μεταφορών, όπως επίσης και με τη γεωργία και την αλιεία. Οι περισσότερες βιομηχανίες της Γκάνας βρίσκονται εντός της πρωτεύουσας, σε ποσοστό άνω του 70%..

Η πόλη της Άκκρα ιδρύθηκε από τους Γκα  το 17ο αιώνα και είναι πρωτεύουσα από το 1877. Ανάμεσα στα αξιοθέατά της είναι το Εθνικό Μουσείο, που συγκεντρώνει την ιστορική κληρονομιά της Γκάνας, το Εθνικό Θέατρο, το Πολιτιστικό Κέντρο, η Πλατεία Ανεξαρτησίας, το Μαυσωλείο του Κβάμε Νκρούμαχ, το αλιευτικό λιμάνι της Τζέιμς Τάουν και η Αγορά Μακόλα.

Σε απόσταση 14 χιλιομέτρων από την Άκκρα βρίσκεται το Πανεπιστήμιο της πόλης.

Η πόλη συνδέεται αεροπορικώς με Διεθνές αεροδρόμιο

Η ονομασία της πόλης προέρχεται από τη λέξη *Νκραν* που σημαίνει "μυρμήγκια" στη γλώσσα Ακάν.

## Παραπομπές


Κατηγορία:Γεωγραφία της Γκάνας
Κατηγορία:Πρώην πορτογαλικές αποικίες
Κατηγορία:Πρωτεύουσες της Αφρικής